stanford-oval/wikipedia huggingface dataset:
Atlantic Cityn rautatieonnettomuus 1896

Atlantic Cityn rautatieonnettomuus tapahtui 30. heinäkuuta 1896 New Jerseyssä Atlantic Citystä länteen sijaitsevassa rautatieristeyksessä. Kahden junan yhteentörmäyksessä kuoli 50 ihmistä ja 60 loukkaantui.
Seitsenvaunuinen juna lähti Atlantic Citystä West Jersey Railroadia ja oli ehtinyt Reading Railroadin risteykseen, kun siihen osui pikajuna Philadelphiasta. Readingin junan veturi tuhoutui, kuljettaja kuoli ja lämmittäjä loukkaantui kuolettavasti. Sen taaempi vaunu suistui raiteilta, jolloin useita sen matkustajia kuoli tai loukkaantui. West Jerseyn junankuljettaja näki Readingin junan lähestyvän risteystä, mutta jatkoi matkaansa, koska hänellä oli siihen lupa. Minuutteja törmäyksen jälkeen toisen junan höyrykattila räjähti, jolloin monet loukkaantuneet saivat kuumaa höyryä päälleen.
Annie Potts

| Annie Potts |
| --- | --- |
 Annie Potts vuonna 2019.
Henkilötiedot
Koko nimi:  Anne Hampton Potts
Syntynyt: 28. lokakuuta 1952 (ikä 71) Nashville, Tennessee
Kansalaisuus:  Yhdysvallat
Ammatti:  näyttelijä
Näyttelijä
Aktiivisena:  1976–
Palkinnot
 Golden Globe (1979) 
Aiheesta muualla
IMDb 
Elonet
Anne Hampton ”Annie” Potts (s. 28. lokakuuta 1952) on yhdysvaltalainen elokuva- ja televisionäyttelijä. Tunnetuin hän on sivurooleista elokuvissa Ghostbusters (1984), Ghostbusters II (1989) ja Elvis Has Left the Building (2004) sekä Bo Peepin ääniroolista elokuvissa Toy Story – leluelämää (1995), Toy Story 2 (1999) ja Toy Story 4 (2019). Television puolella hän on esiintynyt muun muassa toisessa pääosassa draamasarjassa Erilaiset ystävät (1998–2002).
Hän on ollut kerran ehdokkaana Golden Globe -palkinnolle Corvette Summer -elokuvasta.
Potts esiintyy Sheldonin isoäitinä sarjassa Young Sheldon.
Aiheesta muualla

Annie Potts Internet Movie Databasessa. (englanniksi)
Annie Mörk

Annie Mörk 1930-luvun alussa.
Annie Engelbertina Mörk (28. helmikuuta 1887 Hanko – 22. heinäkuuta 1959 Helsinki) oli suomalainen teatteriohjaaja ja näyttelijä, joka esiintyi sekä teatterissa että elokuvissa.
Ensiesiintymisensä valkokankaalla Mörk teki vuonna 1920 elokuvassa Ollin oppivuodet. Hänen viimeiseksi elokuvakseen jäi vuoden 1956 Juha, jossa hän näytteli Juhan äitiä. Kaiken kaikkiaan hän näytteli 18 elokuvassa. Mörkin roolihahmot edustivat usein pahaenteisiä naisia, kuten ennustaja elokuvassa Kohtalo johtaa meitä (1945).
Mörkin päätyö oli teatterissa, ja hän näytteli vuosina 1912–1929 Kansan Näyttämöllä sekä Tampereella. Vuodesta 1929 hän näytteli 30 vuotta Turun Teatterissa ja oli sen kantavia voimia etenkin suurten traagisten naisroolien esittäjänä.
Mörk palkittiin vuonna 1948 Pro Finlandia -mitalilla.
Filmografia

Ollin oppivuodet (1920)
Kihlaus (1922)
Suursalon häät (1924)
Meren ja lemmen aallot (1926)
Varastettu kuolema (1938)
Kaksi Vihtoria (1939)
Miehen tie (1940)
Miehen vankina (1943)
Tositarkoituksella (1943)
Kirkastettu sydän (1943)
Vaivaisukon morsian (1944)
Kohtalo johtaa meitä (1945)
Huijarien huvittavat huiputtajat (1945)
Ruusu ja kulkuri (1948)
Hornankoski (1949)
Yhden yön hinta (1952)
Mustasukkaisuus (1953)
Juha (1956)
Antturi

Antturi on suomalainen sukunimi. Tunnettuja nimenkantajia:
Kai Antturi (1926–2009), helluntailainen saarnaaja
Arto Antturi (s. 1961), luterilainen pappi.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Anselme Gaëtan Desmarest

Anselme Gaëtan Desmarest
Anselme Gaëtan Desmarest (6. maaliskuuta 1784 Pariisi–4. kesäkuuta 1838 Maisons-Alfort) oli ranskalainen eläintieteilijä.
Anselme Gaëtan Desmarestin isä oli geologi Nicolas Desmarest (1725-1815). Hänen poikansa Eugène Anselme Sébastien Léon Desmarest (1816-1889) oli hyönteistieteilijä.
Desmarest kuvaili ja nimesi suuren määrän nisäkkäitä ja myös muutamia lintuja, muun muassa loistokaijan (Polytelis swainsonii) ja valkokulmanäpsyn (Poecilotriccus sylvia).
Teoksia

Histoire Naturelle des Tangaras, des Manakins et des Todiers. 1805.
Dictionnaire des Sciences Naturelles, yhdessä André Marie Constant Dumérilin kanssa. 1816–1830.
Mammalogie ou description des espèces des Mammifères. 1820.
Considérations générales sur la classe des crustacés. 1825.
Apollonlaakeri

| Apollonlaakeri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Magnoliids
Lahko::  Magnoliales
Heimo::  Laakerikasvit Lauraceae
Suku::  Apollonlaakerit Apollonias
Laji::  barbujana
Kaksiosainen nimi
 Apollonias barbujana  (Cav.) Bornm. 
Alalajit
 kanarianapollonlaakeri – subsp. barbujana  gomeranapollonlaakeri – subsp. ceballosia 
Katso myös
   Apollonlaakeri Wikispeciesissä   Apollonlaakeri Commonsissa 
Infobox OKNimi-testi OKIUCN-testi OK: 
Apollonlaakeri (Apollonias barbujana) on laakerikasveihin kuuluva puulaji, joka esiintyy Makaronesian saarilla. Se kuuluu ikivihreiden laakerimetsien eli laurisilvan tyypillisiin puihin.
Ulkonäkö

Apollonlaakeri on ainavihanta pensas tai puu, joka kasvaa jopa 25 metriä korkeaksi. Lehdet ovat leveän suikeat tai puikeat, tummanvihreät, yläpinta kiiltävä, reunat usein alakäänteiset, lehdissä usein suuria äkämiä. Kukat ovat pienet, vaaleat, kaksineuvoiset. Hedelmä on noin 1,0–1,5 cm pitkä, soikea luumarja, kypsänä musta.
Levinneisyys

Apollonlaakeri esiintyy Madeiralla, Azoreilla ja Kanariansaarilla: Teneriffa, La Palma, Gran Canaria, La Gomera ja El Hierro. Se kasvaa saarten laakerimetsissä.
Aiheesta muualla

Suomen Lajitietokeskus: Apollonlaakeri – Apollonias barbujana
Arne Rustadstuen

| Mitalit | Mitalit | Mitalit |  |
| --- | --- | --- | --- |
|  Arne Rustadstuen |  Arne Rustadstuen |  Arne Rustadstuen |  |
Maa:   Norja
Miesten hiihto
|  Olympialaiset  |  Olympialaiset  |  Olympialaiset  |  |
|  Pronssia | Lake Placid 1932 | 50 km |  |
| MM-kilpailut  | MM-kilpailut  | MM-kilpailut  |  |
|  Kultaa | Oslo 1930 | 17 km |  |
|  Hopeaa | Oslo 1930 | 50 km |  |
Miesten yhdistetty
| MM-kilpailut  | MM-kilpailut  | MM-kilpailut  |  |
|  Pronssia | Oberhof 1931 | yhdistetty |  |
Arne Rustadstuen (14. joulukuuta 1907 Fåberg – 25. huhtikuuta 1978 Lillehammer) oli norjalainen maastohiihtäjä ja yhdistetyn hiihtäjä.
1930 Oslon MM-kisoissa Rustadstuen voitti kultaa 17 kilometrin hiihdossa ja sijoittui 50 kilometrillä hopealle. Seuraavana vuonna Oberhofin MM-kisoissa hän sijoittui yhdistetyssä pronssille. 1932 Lake Placidin olympialaisissa Rustadstuen sijoittui viidelläkympillä pronssille ja 18 kilometrillä viidenneksi. Neljä vuotta myöhemmin Garmisch-Partenkirchenin olympialaisissa hän oli 18 kilometrillä kuudes.
Rustadstuen edusti seuratasolla Lillehammerin hiihtoseuraa. Norjan mestaruuden hän voitti 18 kilometrillä vuosina 1934 ja 1946.
Anselmi Panda

Anselmi Panda (engl. Andy Panda) on Walter Lantzin tuottamien piirrettyjen elokuvien hahmo, josta kertovia elokuvia tehtiin vuosina 1939–1949. Se on ihmismäinen eläinhahmo, jonka väritys muistuttaa jättiläispandaa, mutta liikkeet ja vartalonmuoto Mikki Hiirtä. Nakke Nakuttaja oli aluksi Anselmi Panda -elokuvien sivuhenkilö, mutta pian Nakke siirtyi omien elokuviensa pääosaan.
Anselmi Pandasta kertovia sarjakuvia on julkaistu Nakke-sarjakuvalehdessä.
Aiheesta muualla

Kuva Lantzin studion sivulla
Toonopedia
Annedroidit

| Annedroidit> Annedroids |
| --- | --- |
Kestoaika:  22 minuuttia
Luoja(t):  J. J. Johnson
Alkuperämaa:  Kanada
Alkuperäiskieli:  englanti
Esitetty:  25. heinäkuuta 2014 – 3. maaliskuuta 2017
Tuotantokausia:  4
Jaksoja:  52
Aiheesta muualla
Virallinen sivusto
IMDb 
Annedroidit (Annedroids) on kanadalainen lastensarja, jota esitettiin vuosina 2014–2017. Sarja kertoo 11-vuotiaasta lapsinerosta Annesta, joka ratkoo ongelmia yhdessä ystäviensä ja rakentamiensa ihmisrobottien kanssa.
Sarjaa alettiin esittää Suomessa Yle Teema & Fem -kanavalla 6. toukokuuta 2017.
Juoni

Sarja käynnistyy, kun Nick muuttaa äitinsä kanssa taloon, jota vastapäätä on salaperäinen romuvarasto. Yhdessä naapurintyttö Shanian kanssa Nick alkaa ottaa selvää, mitä romujen keskellä oikein tapahtuu. Heille selviää, että romuvarastolla asuu isänsä kanssa tyttö nimeltä Anne, joka on rakentanut kolme androidia eli ihmisrobottia. He ystävystyvät ja ratkovat yhdessä erilaisia pulmia, jotka liittyvät niin tieteeseen kuin tunteisiinkin.
Näyttelijöitä

| 0 | 1 | 2 |
| --- | --- | --- |
|  Addison Holley  | … |  Anne   |
|  Jadiel Dowlin  | … |  Nick   |
|  Adrianna Di Liello  | … |  Shania   |
Aiheesta muualla

Annedroidit Internet Movie Databasessa (englanniksi)
Sarjan kotisivut (englanniksi)
Arne Olsson

| Arne Olsson |
| --- | --- |

Missionsprovinsenin lähetyspiispa
 2005–2010 
Seuraaja:  Roland Gustafsson
Henkilötiedot
Syntynyt: 1930
Kuollut: 13. maaliskuuta 2024
Arne Olsson (1930–2024) oli Ruotsin Missionsprovinsenin ensimmäinen lähetyspiispa. Hänet vihittiin Göteborgissa piispaksi 5. helmikuuta 2005. Vuonna 2010 hänen seuraajakseen vihittiin Roland Gustafsson.
Armas Petäjistö

Armas Sakari Petäjistö (2. kesäkuuta 1899 Kemi – 20. kesäkuuta 1980) oli suomalainen yleisurheilija. Hänen päälajinsa oli kolmiloikka. Petäjistö saavutti vuoden 1922 Kalevan kisoissa pronssia tuloksella 13.79. Petäjistö edusti Porvoon Akillesta.
Henkilökohtaiset ennätykset

| Laji | Tulos | Paikka | Päivä |
| --- | --- | --- | --- |
| 100 m | 11,3 | Porvoo | 10.8.1924 |
| 200 m | 23,7 | Kalajoki | 15.7.1923 |
| Kolmiloikka | 13.79 | Helsinki | 20.8.1922 |
Armas Pyörre

Touko Armas Ilmari Pyörre (23. elokuuta 1917 Salo – 15. toukokuuta 1978) oli suomalainen runoilija. Hän käytti kirjailijanimeä Ilmari Pyörteenkoski.
Teoksia

Luhtiriemua suviyössä : runoja ja mietelmiä.    Tekijä, Turku 1968
Anakapalle

| Anakapalle |
| --- | --- |
 Kuvia Anakapallesta.
 fiAnakapalle 
 17°41′28″N, 83°00′14″E 
Valtio:  Intia
Osavaltio:  Andhra Pradesh
Maantiede
Kokonaispinta-ala:  23,28 km²
Korkeus merenpinnasta:  29 m
Aikavyöhyke:  +05:30
Väestö
Väkiluku (2016):  84 523
Anakapalle on Visakhapatnamin esikaupunki Andhra Pradeshin osavaltiossa Intiassa. Kaupunki on Sarada-joen läheisyydessä. Anakapallen kunnanvaltuusto perustettiin vuonna 1878.
Väestö

Kaupungissa asui 84 523 henkilöä vuonna 2016.
Talous

Vihanneksien ja hedelmien kasvattaminen on Anakapallen suurimpia maatalouskeinoja. Tärkein viljelys on sokeriruoko.
Nähtävyydet

Kotilingam
Bojjannakonda
Aiheesta muualla

Kuvia tai muita tiedostoja aiheesta Anakapalle Wikimedia Commonsissa
Arantilankoski

Arantilankoskea sen alajuoksulla.
Arantilankoski on Kokemäenjoessa Nakkilan keskustan tuntumassa virtaava koski. Se on hyvin suosittu kohde perhokalastajien ja vetouistelijoiden keskuudessa. Alue on yksi Etelä-Suomen parhaista lohen ja taimenen kalastuspaikoista. Lisätietoa kalastuksesta ja alueen palveluista löydät Nakkilan koskien sivuilta.
Kosken rannalla sijaitsee yläjuoksulla keväällä 2017 valmistunut laavu ja alajuoksulla muun muassa Juhla- ja kokoustila Lohiranta, kajakkivuokraamo ja melontaretkipalvelu Avec Marja - Marjan matkassa sekä pieni uimaranta. Alueella on myös frisbeegolf-rata.
Harjavallan ja Nakkilan rajalla sijaitsevan voimalaitospadon takia Arantilankosken vedenkorkeus voi vaihdella runsaasti vuorokauden aikana. Koskelle pääsee parhaiten yhdystien 2170 kautta, joka ylittää kosken vuonna 1990 valmistunutta Arantilan siltaa pitkin.
Aranuka

| Aranuka |
| --- | --- |
 Aranukan kartta
Merialue:  Tyyni valtameri
Saaria yht.:  11
Suurin saari:  Buariki
Pinta-ala:  15,5 km²
Valtio
Valtio:  Kiribati
Väestö
Väkiluku:  1 125 (2015)
Aranuka on Kiribatin Gilbertsaariin kuuluva atolli Tyynellä valtamerellä. Se sijaitsee aivan päiväntasaajan pohjoispuolella.
Aranukan pinta-ala on 15,5 km² ja väkiluku oli 1 125 vuonna 2015. Se sijaitsee 9 kilometriä Kurialta kaakkoon ja 25 kilometriä Abemamasta lounaaseen. Kolmionmuotoinen atolli koostuu Buarikin ja Takaeangin saarista.
Ensimmäinen Aranukan todistettavasti löytänyt oli kapteeni John Marshall vuonna 1788.
Aranukalla on lentoasema.
Arantxa Ramos

Arantxa Ramos Plasencia (s. 9. syyskuuta 1988, Barakaldo) on espanjalainen uimari, joka edusti kotimaataan kesäolympialaisissa 2004. Siellä hän sijoittui sijalle 23 naisten 400 metrin vapaauinnissa, ja sijalle viisi 4×200 metrin vapaauintiviestissä, yhdessä Tatiana Rouban, Erika Villaécijan sekä Melissa Caballeron kanssa.
Anthony Quayle

| Anthony Quayle |
| --- | --- |
 Anthony Quayle vuonna 1976 elokuvassa Daavidin tarina (The Story of David).
Henkilötiedot
Koko nimi:  John Anthony Quayle
Syntynyt: 7. syyskuuta 1913 Ainsdale, Lancashire
Kuollut: 20. lokakuuta 1989 (76 vuotta) Lontoo
Kansalaisuus:  Yhdistynyt kuningaskunta
Ammatti:  näyttelijä
Aiheesta muualla
IMDb 
Elonet
John Anthony Quayle (7. syyskuuta 1913 Ainsdale, Lancashire – 20. lokakuuta 1989 Lontoo) oli brittiläinen näyttelijä. Hänet nähtiin muiden muassa Navaronen tykeissä (1961) ja Arabian Lawrencessa (1962).
Quayle voitti Emmy-palkinnon vuonna 1975[lähde? ] ja oli lisäksi ehdolla muun muassa parhaan miessivuosan Oscar-palkinnon saajaksi 1970.
Quayle kuoli 76-vuotiaana syöpään Lontoossa.
Aiheesta muualla

Anthony Quayle Internet Movie Databasessa. (englanniksi)
John Anthony Quayle British Resistance Archive. Viitattu 22.5.2022. (englanniksi)
Mellor, Roger Phillip: Quayle, Anthony (1913-1989) BFI Screenonline. Viitattu 22.5.2022. (englanniksi)
Amitabh Bachchan

| Amitabh Bachchan |
| --- | --- |
 Amitabh Bachchan vuonna 2013.
Henkilötiedot
Syntynyt: 11. lokakuuta 1942 (ikä 82) Allahabad, Brittiläinen Intia
Ammatti:  näyttelijä, tuottaja, laulaja, juontaja
Vanhemmat:  Harivansh Rai Bachchan Teji Bachchan
Puoliso:  Jaya Bachchan (vih. 1973)
Lapset:  Shweta Bachchan Nanda Abhishek Bachchan
Näyttelijä
Aktiivisena:  1969–
 Nimikirjoitus
Aiheesta muualla
srbachchan.tumblr.com
IMDb 
Elonet
AllMovie
Amitabh Bachchan (hindiksi अमिताभ बच्चन, Amitābh Baccan; s. 11. lokakuuta 1942 Allahabad) on intialainen näyttelijä. Hän tuli tunnetuksi Bollywoodissa 1970-luvulla, ja on nykyisin yksi Intian elokuvateollisuuden merkittävimmistä henkilöistä. Bachchanista käytetään myös nimitystä Big B.
Bachchan on voittanut uransa aikana lukuisia palkintoja, muun muassa neljä National Film Awards -palkintoa ja kuusitoista Filmfare Awards -palkintoa. Näyttelemisen ohella Bachchan on toiminut muun muassa elokuvatuottajana ja juontajana. Hän oli myös Intian parlamentin jäsen 1984–1987. Intian valtio myönsi hänelle Padma Shri -palkinnon vuonna 1984, Padma Bhushan -palkinnon vuonna 2001 ja Padma Vibhushan -palkinnon vuonna 2015.
Amitabh Bachchan tunnetaan syvästä baritoniäänestään. Hän on ollut kertojana, playback-laulajana sekä juontajana lukuisissa ohjelmissa. Tunnettu elokuvaohjaaja Satyajit Ray oli niin vaikuttunut Bachchanin äänestä, että hän päätti käyttää hänen ääntään kertojanäänenä elokuvassa Shakinpelaajat, koska hän ei löytänyt sopivaa roolia hänelle. Vuonna 2005 Bachchan lainasi äänensä Oscar-palkittuun ranskalaiseen dokumenttiin Pingviinien matka, jonka ohjasi Luc Jacquet.
Bachchan on juontanut Haluatko miljonääriksi? -ohjelman intialaista versiota Kaun Banega Crorepatia.
Keväällä 2016 julkaistujen veronkiertoa paljastavien Panaman papereiden mukaan Bachchan on johtanut vähintään neljää veroparatiisiyhtiönä toiminutta kuljetusfirmaa, jotka on rekisteröity Brittiläisille Neitsytsaarille tai Bahamaan. Bachchan on kieltänyt kaikki syytökset ja vakuutti, että on maksanut aina veronsa Intiaan.
Yksityiselämä

Bachchan meni naimisiin näyttelijä Jaya Bhadurin kanssa vuonna 1973. Heillä on kaksi lasta, Shweta Bachchan Nanda ja Abhishek Bachchan, joka on myös tunnettu näyttelijä. Shweta on naimisissa Kapoorin elokuvasukuun kuuluvan tehtailijan Nikhil Nandan kanssa ja heillä on kaksi lasta, tytär  ja poika. Abhishek on naimisissa näyttelijä Aishwarya Rain kanssa ja heillä on yksi tytär.
Bachchanilla todettiin vuonna 1984 myasthenia gravis, lihasheikkoutta ja -väsyvyyttä aiheuttava autoimmuunisairaus. Bachchan perheineen sairastui koronavirukseen heinäkuussa 2020.
Valikoitu filmografia

| Vuosi | Elokuva | Rooli | Muuta |
| --- | --- | --- | --- |
| 1971 | Anand | Tohtori Bhaskar Banerjee |  |
| 1973 | Zanjeer | Vijay Khanna |  |
| 1973 | Abhimaan | Subir Kumar |  |
| 1975 | Deewaar | Vijay Verma |  |
| 1975 | Sholay | Jai |  |
| 1976 | Kabhi Kabhie | Amit Malhotra |  |
| 1977 | Shakinpelaajat | Kertoja |  |
| 1977 | Amar Akbar Anthony | Anthony Gonsalves |  |
| 1978 | Don | Don, Vijay |  |
| 1978 | Muqaddar Ka Sikandar | Sikandar |  |
| 1979 | Kaala Patthar | Vijay Pal Singh |  |
| 1980 | Shaan | Vijay Kumar |  |
| 1981 | Silsila | Amit Malhotra |  |
| 1990 | Agneepath | Vijay Deenanath Chauhan |  |
| 1992 | Khuda Gawah | Badshah Khan |  |
| 2000 | Mohabbatein | Narayan Shankar |  |
| 2001 | Lagaan – olipa kerran Intiassa | Kertoja |  |
| 2001 | K3G – Ilon päiviä, surun päiviä | Yashvardhan ”Yash” Raichand |  |
| 2002 | Kaante | Yashvardhan ”Major” Rampal |  |
| 2004 | Dev | Dev Pratap Singh |  |
| 2004 | Veer-Zaara | Chaudhary Sumer Singh |  |
| 2005 | Pingviinien matka | Kertoja |  |
| 2005 | Black | Debraj Sahai |  |
| 2005 | Bunty Aur Babli | Dashrath Singh |  |
| 2005 | Parineeta | Kertoja |  |
| 2005 | Paheli | Gadariya |  |
| 2006 | Kabhi Alvida Naa Kehna | Samarjit Singh Talwar |  |
| 2007 | Shootout at Lokhandwala | Puolustusasianajaja Dhingra |  |
| 2007 | Om Shanti Om | Itsenään | Erikoisesiintyminen |
| 2008 | Jodhaa Akbar | Kertoja |  |
| 2009 | Delhi-6 | Roshanin isoisä |  |
| 2012 | English Vinglish | Lentomatkustaja | Erikoisesiintyminen |
| 2013 | Bombay Talkies  | Itsenään | Erikoisesiintyminen |
| 2013 | The Great Gatsby – Kultahattu | Meyer Wolfsheim |  |
| 2015 | Shamitabh | Amitabh Sinha |  |
| 2016 | Ki & Ka | Itsenään | Erikoisesiintyminen |
| 2018 | Pad Man | Itsenään | Erikoisesiintyminen |
| 2022 | Brahmāstra: Part One – Shiva | Raghu |  |
| 2024 | Kalki 2898 AD | Ashwatthama |  |
Palkinnot

Asian Film Awards
2010: Elämäntyöpalkinto
Filmfare Awards
1971: Paras miessivuosa – Anand
1973: Paras miessivuosa – Namak Haraam
1977: Paras miespääosa – Amar Akbar Anthony
1978: Paras miespääosa – Don
1990: Elämäntyöpalkinto
1991: Paras miespääosa – Hum
2000: Vuosituhannen supertähti
2000: Paras miessivuosa – Mohabbatein
2001: Paras miesnäyttelijä (kriitikkopalkinto) – Aks
2003: Power-palkinto
2005: Paras miesnäyttelijä (kriitikkopalkinto) – Black
2005: Paras miespääosa – Black
2010: Paras miespääosa – Paa
2011: Erikoispalkinto 40-vuotisesta urasta intialaisessa elokuvateollisuudessa
2016: Paras miesnäyttelijä (kriitikkopalkinto) – Piku
2021: Paras miesnäyttelijä (kriitikkopalkinto) – Gulabo Sitabo
National Film Awards
1990: Paras miespääosa – Agneepath
2005: Paras miespääosa – Black
2009: Paras miespääosa – Paa
2015: Paras miespääosa – Piku
Siviilipalkinnot
1984: Padma Shri
2001: Padma Bhushan
2015: Padma Vibhushan
Aiheesta muualla

Wikimedia Commonsissa on kuvia tai muita tiedostoja aiheesta .
Amitabh Bachchan Internet Movie Databasessa. (englanniksi)
Amitabh Bachchan Elonetissä.
Amitabh Bachchan Allmoviessa (englanniksi)
Viihdekuoro Cantarelli

Viihdekuoro Cantarelli on tamperelainen sekakuoro, jossa laulaa tällä hetkellä noin 40 laulajaa.
Historia

Viihdekuoro Cantarelli perustettiin vuonna 1996. Kuoron ensimmäiseksi johtajaksi saatiin Mika Siekkinen, ja jo helmikuussa 1997 Cantarelli voitti Viihdekuoroliiton järjestämän, Helismaan tuotantoon perustuvan valtakunnallisen viihdekuorokilpailun.
Sittemmin kuoronjohtajina ovat toiminet musiikin ammattilainen Masi Luoma ja Tuija "Gilda" Lehtonen.
Kuoron taiteellinen johtaja on tällä hetkellä Hanne-Leena Sepponen.
Ohjelmisto

Cantarellin ohjelmisto on viihteellistä, pianolla säestettyä tai ilman säestystä esitettävää musiikkia. Ohjelmistossa on iskelmiä, musikaalisävelmiä, pop-musiikkia ja swing-sävytteistä amerikkalaista tanssimusiikkia ikivihreistä nykypoppiin. Sovitukset ovat pääasiassa Mika Siekkisen ja Masi Luoman.
Esiintymiset

Kuoro konsertoi aktiivisesti Tampereella ja lähiympäristössä. Lisäksi vierailuja on tehty Latviaan, Liettuaan, Brysseliin, Belgiaan, Espanjaan ja Saksaan. Lauluin on tervehditty konserttien lisäksi hääpareja, ylioppilaita, eläkkeelle lähtijöitä, yrityksiä merkkipäivänään ja onpa saatettu joku viimeiselle matkalleenkin.
Kilpailut

1. sija valtakunnalliset viihdekuoropäivät 1997 ja 1999
Kultaisimman kuoron palkinto Hämeenlinnan viihdemusiikkiviikolla 1999
2. sija Kotkan Meripäivillä, säestyksellisten kuorojen sarjassa 1999
2. sija viihdekuorojen kilpailuissa ja kuoro sai palkinnon vakuuttavimmasta esityksestä Hämeenlinnassa 2002
2. sija Tampereen joululaulukilpailussa 2008
Levyt

Cantarelli laulaa, 1999. Levyn teemana on suomalaisuus. Suomalaisten tekemiä lauluja suomeksi esitettynä, Mika Siekkisen johdolla.
Joululevy Kulkuset, 2001. Mika Siekkisen johdolla tehty Cantarellin 5-vuotisen uran levy.
Cantarelli goes Tampere, 2003, jonka teemana on tamperelaisuus. Levy tehtiin Masi Luoman ja Susanna Lehtosen johdolla. Kuoro sai Juicelta tekstiä uuden levyn kanteen. Tekstissä maestro muistelee ensikohtaamistamme ja suhdettaan omien laulujensa kuunteluelämyksiin. Iloksemme hän kertoo mieltyneensä kuoron tapaan tulkita lauluja.
»Jos Cantarelli on ottanut tehtäväkseen löytää lauluista ytimen, sielun ja pohjattoman ihmisyyden kaipuun, voimme olla turvallisilla mielin. Cantarelli osaa asiansa, ja minä ainakin olen siitä ylpeä; elämäntehtäväni ei ole sittenkään ollut pelkkää vastatuuleen kusemista. Samoin uskon ajattelevan kaikkien lauluntekijöiden, jotka Cantarellin käsittelyyn ovat päässeet.» 
(Juice Leskinen, 2003)
Teinari, 2011, Beeduuri oy. Levy juhlistaa Viihdekuoro Cantarellin 15-vuotista taivalta. Levylle on hiottu kuorosta timanttinen sointi Tuija Kallosen (nyk. Lehtonen) johdolla.
Aiheesta muualla

Fanisivut Facebookissa
Andrea Sawatzki

Andrea Sawatzki
Andrea Sawatzki (s. 23. helmikuuta 1963 Schlehdorf, Baijeri, Länsi-Saksa) on saksalainen näyttelijä. Hänet tunnetaan mm. elokuvista Apokalypso -  Bombestimmung in Berlin (1999) ja Der Andere Junge (2007). Hän on näytellyt myös televisiosarjoissa Tatort, Arme Millionäre, Polizeiruf 110, Poliisikoira Rex ja Bella Block.
Palkinnot

Best Actress Montréal World Film Festival (2007)
German Comedy Award (2006)
Adolf Grimme Award (2005)
Ehdokkuudet

Goldene Kamera (2007)
Bavarian TV Award (2007)
German Television Award (2005)
Adolf Grimme Award (2000, 2004)
Yksityiselämä

Sawatzki elää avoliitossa näyttelijä Christian Berkelin kanssa. Heillä on kaksi poikaa, Moritz (s. 1999) ja Bruno (s. 2002). Sawatzki tunnetaan vaaleasta ihostaan ja punaisista hiuksistaan.
Aiheesta muualla

Wikimedia Commonsissa on kuvia tai muita tiedostoja aiheesta .
Andrea Sawatzki Internet Movie Databasessa. (englanniksi)
Antoine de Jussieu

| Antoine de Jussieu> Henkilötiedot |
| --- | --- |
Syntynyt: 6. heinäkuuta 1686 Lyon, Ranska
Kuollut: 22. huhtikuuta 1758 (71 vuotta) Pariisi
Koulutus ja ura
Oppilaat:  Jean-Étienne Guettard
Tutkimusalue:  Kasvi, sienet, jäkälä, viljelykasvi ja lääketiede
   
Antoine de Jussieu (6. heinäkuuta 1686 Lyon, Ranska – 22. huhtikuuta 1758 Pariisi) oli ranskalainen kasvitieteilijä.